
(Консултация)
Европейският парламент,
–	като взе предвид предложението за решение на Съвета (COM(2026)0063),
–	като взе предвид член 38, четвърта алинея от Хагската конвенция от 1980 г. за гражданските аспекти на международното отвличане на деца,
	като взе предвид член 81, параграф 3 и член 218, параграф 6, втора алинея, буква б) от Договора за функционирането на Европейския съюз, съгласно които Съветът се е консултирал с него (C10‑0081/2026),
–	като взе предвид становището на Съда на Европейския съюз[footnoteRef:2] относно изключителната външна компетентност на Европейския съюз относно декларация за приемане на присъединяване към Хагската конвенция от 1980 г. за гражданските аспекти на международното отвличане на деца,  [2:  	Становище 1/13 на Съда от 14 октомври 2014 г., ECLI:EU:C:2014:2303.] 

–	като взе предвид член 84 и член 117, параграф 8 от своя Правилник за дейността,
–	като взе предвид доклада на комисията по правни въпроси (A10-0157/2026),
1.	одобрява упълномощаването на държавите членки да приемат, в интерес на Европейския съюз, присъединяването на Кабо Верде към Хагската конвенция от 1980 г. за гражданските аспекти на международното отвличане на деца;
2.	възлага на своя председател да предаде позицията на Парламента съответно на Съвета, на Комисията и на правителствата и на парламентите на държавите членки, както и на Постоянното бюро на Хагската конференция по международно частно право.

